### Beslutninger:

Sagens behandling blev udsat i byrådets møde den 27. april 2022.

###

Beslutningsforslag fra EL

Aarhus Byråd beslutter, at indsatsen for beskyttelse af grundvandet fremskyndes så meget som teknisk muligt.

Motivering:

I 2016 blev der givet 9 påbud til landbrugsejendomme i sårbare områder om at undlade giftsprøjtning. Siden er ingen påbud udstedt. Det vil sige: der sprøjtes hvert år gift ude over de sårbare områder.

Kommunen har lovgrundlaget i orden til at påbyde stop for brug af pesticider i de sårbare områder, hvor man henter vores drikkevand.

I en oversigt nævner kommunen at man forventer der skal gives 800 påbud i sårbare områder, og hertil kommer parcelhushaverne.

Der er i nylige prøver fundet pesticider i 44% af alle analyserede boringer. Grænseværdien er overskredet i 17 % af prøverne.

De fundne pesticider og pesticidnedbrydningsprodukter over grænseværdien er 2-(2,6-dich.ph)props, 2,6-DCPP, 2,6-dichlorbenzamid, [adresse], 4-nitrophenol, AMPA, atrazin, desisopropy-atrazin, bentazon, DEIA, dichlobenil, dichlorprop, dinoseb, DNOC, ethylenthiourea, hexazinon, linuron, mechlorprop, N,N-Dimethylsulfami.

I budgetforliget for 2021 blev det bragt i udsigt at indsatsplanerne kunne gennemføres over en 7- årig periode. Men nu taler man om at en realisering af indsatsplanerne er vurderet til at koste 28 mill kr.

Opgaven med at redde vort drikkevand er således underfinansieret og bliver også underprioriteret, eftersom man siden de 9 påbud i 2016 ikke har udstedt flere påbud.

MAGISTRATSAFDELINGEN FOR TEKNIK OG MILJØ

Svar på forslag fra EL om beskyttelse af indsatsen for beskyttelse af grundvandet

Enhedslisten har den 14. juni 2021 fremsendt beslutningsforslag til [adresse] om, at indsatsen for beskyttelsen af grundvandet skal fremskyndes.

### Resume

Enhedslisten foreslår, at indsatsen for grundvandsbeskyttelse fremskyndes så meget som teknisk muligt.

Teknik og Miljø vurderer, at der er behov for at revurdere, hvordan arbejdet med grundvandsbeskyttelse fremtidigt skal ske. Det sker på baggrund af de seneste overtaksationskendelser med hensyn til kompensationsstørrelser, [adresse] (foreningen af vandforsyninger i [adresse]) respons herpå og ønske fra [adresse] om at arbejde med løsninger på statsligt niveau.

Vurderingen af Enhedslistens beslutningsforslag bør efter Teknik og Miljøs opfattelse indgå i den parallelle sag om håndtering af grundvandsbeskyttelsen fremadrettet.

### Beslutningspunkter

Det indstilles:

At 1) Enhedslistens beslutningsforslag indgår i det videre arbejde med i forhold til fremtidig grundvandsbeskyttelse, jf. Teknik og Miljøs separate byrådsindstilling herom